มีเพศสัมพันธ์ช่วงวันที่13พฤศจิกายนแล้วประจำเดือนมา28พฤศจิกายนค่ะ มาประมาณ5วันค่ะหลังจากนั้นประจำเดือนไม่มาจนตอนนี้เดือนมกราแล้วประจำเดือนยังไม่มาเลยค่ะจะท้องไหมคะ ปกติเป็นคนประจำเดือนมาไม่ตรงรอบอยู่แล้วด้วย
สวัสดีครับ ถ้าประจำเดือนครั้งสุดท้ายมาช่วง 28 พ.ย. และก็ไม่ได้มีเพศสัมพันธ์ในช่วงหลังประจำเดือนครั้งสุดท้าย เบื้องต้นก็ไม่น่าจะมีการตั้งครรภ์ครับ แต่ประจำเดือนยังขาดหาย แสดงว่ามีความผิดปกติในระดับฮอร์โมนเพศหญิง ทำให้การตกไข่หรือการหลุดลอกของเนื้อเยื่อมดลูกแปรปรวนครับ ซึ่งเกิดได้จากหลายสาเหตุดังนี้ครับ1. น้ำหนักลด อดอาหาร2. โรคถุงน้ำหลายในรังไข่ ทำให้การตกไข่ผิดปกติ3. โรคทางกายอื่นๆ เช่น ภาวะธัยรอยด์ต่ำ4. ต่อมใต้สมองที่ผลิตฮอร์โมนมีปัญหา5. ความเครียดเนื่องจากอาการเป็นมานานข้ามเดือนแล้ว ยังมีประจำเดือนมาไม่ปกติ ในกรณีนี้ แนะนำให้พบแพทย์ผู้เชี่ยวชาญด้านนรีเวช เพื่อทำการตรวจวินิจฉัยและรักษาต่อไปดีกว่าครับ เพราะแต่ละโรคนั้นมีวิธีรักษาที่แตกต่างกันครับ